  Юлия Ильмурзина Ижкарын Ленин урамын реабилитаци центрез но пинал учкисьлэсь театрзэ лэсьтон ужъёсты 2017-тӥ арын йылпумъяны малпало. 20-тӥ инвожое журналистъёслы со сярысь ивортӥз Удмуртилэн тӧроез Александр Соловьёв. «Та ужпум сярысь вераськонъёс мынӥзы Ольга Юрьевна дорын (Голодец — Россиысь кивалтэтлэн тӧроезлэн виштӥсез — ред.). Та дырозь асьме министерствомы туж умой ужаз та ӵектос бордын. Ми ортчимы федерал эскеронъёсты но куриськон сётӥмы. Кенешонын ми зэматон басьтӥмы. Объектэз 2017-тӥ арын вуттомы, но сое гинэ ӧвӧл. Эшшо пинал учкисьлэсь театрзэ но. Та объектэз но одно йылпумъяломы», — пусйиз Александр Соловьев. Тодэ вайытом, сӧсыр нылпиослы реабилитаци центр лэсьтон ужъёс мыно Ленин урамын. «САФМАР» фонд солы ар пумозь 100 миллион манет висъялоз на. Та центрын огдыре 135 адями улыны быгатоз. Выль юртын чакламын луозы: вуэн эмъян кабинаос, суй-пыдзыя сӧсыр пиналъёслы бассейн, азинтӥськыны но дышетскыны юрттӥсь программаосын компьютер класс, эктонъя но крезьгуръя залъёс, спортзал, физиотерапевтической но пинь эмъян кабинетъёс, 85 интылы сиськонни. Тегъёс: Мерлык Ижкар Удмуртия АлександрСоловьёв пиналъёс лэсьтськон  